CELEX: C2005/132/57
Language: el
Date: 2005-05-28 00:00:00
Title: Υπόθεση Τ-130/05: Προσφυγή του Dominique Albert Bousquet και 142 άλλων κατά της Επιτροπής των Ευρωπαϊκών Κοινοτήτων που ασκήθηκε στις 14 Μαρτίου 2005

28.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/31
            
         Προσφυγή του Dominique Albert Bousquet και 142 άλλων κατά της Επιτροπής των Ευρωπαϊκών Κοινοτήτων που ασκήθηκε στις 14 Μαρτίου 2005
   (Υπόθεση Τ-130/05)
   (2005/C 132/57)
   Γλώσσα διαδικασίας: η γαλλική
   Ο Dominique Albert Bousquet, κάτοκος Βρυξελλών, και 142 άλλοι υπάλληλοι, εκπροσωπούμενοι από τους Sébastien Orlandi, Xavier Martin, Albert Coolen, Jean Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησαν στις 14 Μαρτίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει τις αποφάσεις περί διορισμού των προσφευγόντων ως υπαλλήλων των Ευρωπαϊκών Κοινοτήτων στο μέτρο που καθορίζουν τον βαθμό προσλήψεώς τους κατ' εφαρμογήν του άρθρου 12 του παραρτήματος XIII, του Κανονισμού Υπηρεσιακής Καταστάσεως,
            
         
               —
            
            
               να καταδικάσει την Επιτροπή στα δικαστικά έξοδα..
            
         
      Ισχυρισμοί και κύρια επιχειρήματα
      :
   
   Οι προσφεύγοντες στην παρούσα υπόθεση που προσλήφθηκαν όλοι μετά την 1η Μαΐου 2004 ως επιτυχόντες διαγωνισμού που προκηρύχθηκε πριν από την ημερομηνία αυτή, υποστηρίζουν ότι υφίστανται δυσμενή διάκριση λόγω του ότι οι όροι κατατάξεώς τους σύμφωνα με το άρθρο 12 του παραρτήματος XIII, του Κανονισμού (ΕΚ Ευρατόμ) 723/2004 για την τροποποίηση του Κανονισμού Υπηρεσιακής Καταστάσεως των Υπαλλήλων είναι διαφορετικοί από αυτούς που εφαρμόστηκαν για τους επιτυχόντες των ίδιων διαγωνισμών οι οποίοι προσλήφθηκαν πριν από την εν λόγω τροποποίηση του ΚΥΚ.
   Για να στηρίξουν τα αιτήματά τους οι προσφεύγοντες προβάλλουν:
   
               —
            
            
               παραβίαση της αρχής της ίσης μεταχείρισης,
            
         
               —
            
            
               παράβαση των άρθρων 31, παράγραφος 1 και 29, παράγραφος 1, του ΚΥΚ,
            
         
               —
            
            
               παράβαση του άρθρου 5, παράγραφος 5, του ΚΥΚ,
            
         
               —
            
            
               παραβίαση της αρχής της δικαιολογημένης εμπιστοσύνης.
            
         Οι προσφεύγοντες φρονούν συναφώς ότι από την κοινοτική νομολογία προκύπτει ότι οι επιτυχόντες του ίδιου διαγωνισμού βρίσκονται σε παρόμοια θέση και συνεπώς πρέπει να έχουν την ίδια μεταχείριση. Επιπλέον, υπέβαλαν αίτηση για να προσληφθούν σε μια από τις κενές θέσεις που μνημονεύουν οι αντίστοιχες προκηρύξεις διαγωνισμού στους οποίους πέτυχαν. Συνεπώς, μπορούσαν να τρέφουν εύλογες προσδοκίες ότι θα προσληφθούν στις θέσεις αυτές στους βαθμούς που καθόρισαν οι προκηρύξεις διαγωνισμών στους οποίους πέτυχαν.